Kelly Catlin

Kelly Catlin (3. marraskuuta 1995 – 7. maaliskuuta 2019) oli yhdysvaltalainen kilpapyöräilijä. Catlin voitti urallaan kolme maailmanmestaruutta vuosina 2016–2018 sekä joukkuetakaa-ajon olympiahopeaa Riossa vuonna 2016. 

Catlin valmistui vuonna 2018 Minnesotan yliopistosta, jossa hän opiskeli kiinan kieltä ja biolääketieteen tekniikkaa. Sen jälkeen hän opiskeli Stanfordin yliopistossa laskennallista tekniikkaa.

Catlin kaatui kahdesti kilpailuissa vuoden 2018 loppupuolella. Lokakuussa hän hänen kätensä murtui, ja joulukuussa hän sai aivotärähdyksen, jonka seurauksena hän kärsi valoyliherkkyydestä ja päänsäryistä. Nämä puolestaan aiheuttivat sen, että Catlin ei enää yltänyt itse itselleen asettamiin tavoitteisiin sen paremmin urheilussa kuin opinnoissakaan, josta seurasi masennus. Catlin oli yrittänyt itsemurhaa jo tammikuussa 2019.

Catlin teki itsemurhan yliopiston asuntolan huoneessaan Kaliforniassa 7. maaliskuuta 2019. Catlinin omaiset luovuttivat tämän aivot Bostonin yliopiston aivopankkiin, jossa tutkitaan aivotärähdysten vaikutusta aivoihin ja sitä kautta ehkä myös voidaan pohtia itsemurhan syitä.

Lähteet 

Yhdysvaltalaiset pyöräilijät
Yhdysvaltalaiset olympiamitalistit
Itsemurhan tehneet
Vuonna 1995 syntyneet
Vuonna 2019 kuolleet